b'\n_START_ARTICLE_\nConcierto de Aranjuez\n_START_SECTION_\nHist\xc3\xb2ria\n_START_PARAGRAPH_\nEst\xc3\xa0 compost a principis de 1939 a Par\xc3\xads, lluny de la tensi\xc3\xb3 que es vivia a Espanya en els darrers dies de la Guerra Civil espanyola i ja a prop de la greu situaci\xc3\xb3 pol\xc3\xadtica europea que provocaria la Segona Guerra Mundial. Es tracta de la primera obra escrita per Rodrigo per a guitarra i orquestra. L\'orquestraci\xc3\xb3 \xc3\xa9s \xc3\xbanica: rarament el so de la guitarra s\'ha confrontat amb tota una gran orquestra. No obstant aix\xc3\xb2, en aquest cas, la guitarra mai queda dilu\xc3\xafda i el solo de l\'instrument destaca en tot moment. La seva estrena mundial es va produir el 9 de novembre de 1940, al Palau de la M\xc3\xbasica Catalana de Barcelona, amb un programa que inclo\xc3\xafa obres de Dvo\xc5\x99\xc3\xa1k, Rodrigo, Bach, Sor, T\xc3\xa1rrega i Cassella. El solista va ser el guitarrista Regino Sainz de la Maza, acompanyat per l\'Orquestra Filharm\xc3\xb2nica de Barcelona dirigida per C\xc3\xa9sar Mendoza Lasalle. \xc3\x89s el primer concert per a guitarra i orquestra de la hist\xc3\xb2ria de la m\xc3\xbasica espanyola del segle XX. L\'obra no s\'estrenaria a Madrid fins l\'11 de desembre de 1940 en el Teatro Espa\xc3\xb1ol de Madrid sota la direcci\xc3\xb3 de Jes\xc3\xbas Ar\xc3\xa1mbarri, amb el mateix guitarrista, Regino Sainz de la Maza. Posteriorment apareixeria editada per la Literaria Sociedad General de Autores de Espa\xc3\xb1a] el 1949.\n_START_SECTION_\nMoviments\n_START_PARAGRAPH_\nEl concert est\xc3\xa0 dividit en tres moviments: Allegro con spirito, Adagio i Allegro gentile._NEWLINE_El segon moviment, el m\xc3\xa9s conegut dels tres, t\xc3\xa9 un car\xc3\xa0cter lent i amb una melodia reservada, que inicia el corn angl\xc3\xa8s, amb un acompanyament suau de la guitarra. Una sensaci\xc3\xb3 del pena continguda impregna la pe\xc3\xa7a. L\'ornamentaci\xc3\xb3 s\'agrega gradualment a la melodia. Un trinat en la guitarra crea les primeres tensions del moviment que creixen i s\'arrelen per\xc3\xb2 que peri\xc3\xb2dicament, es relaxen amb la bonica melodia. Hi ha un nou trencament en el moment appassionato del molto, amb un acompanyament dels instruments de vent-fusta. La pe\xc3\xa7a finalment acaba en un arpegi tranquil de la guitarra, encara que \xc3\xa9s el rerefons musical m\xc3\xa9s que la nota final de la guitarra la que la resol la pe\xc3\xa7a. _NEWLINE_El tercer moviment \xc3\xa9s mixt, en el sentit que barreja ritmes de 2/4 i 3/4.\n_START_SECTION_\nInspiraci\xc3\xb3\n_START_PARAGRAPH_\nEl Concierto de Aranjuez, tot i estar escrit a Par\xc3\xads, s\'inspira en els jardins del Palau d\'Aranjuez, la resid\xc3\xa8ncia primaveral del rei Felip II durant la segona meitat del segle XVI, i posteriorment reconstru\xc3\xaft a mitjan segle XVIII per Ferran VI. L\'obra intenta mostrar sons de la naturalesa d\'un altre lloc i d\'un altre \xc3\xa8poca. Segons el compositor, el primer moviment est\xc3\xa0 \xc2\xabanimat per un esperit r\xc3\xadtmic i un vigor sense cap dels dos temes... interrompent el seu implacable ritme\xc2\xbb. El 2n moviment \xc2\xabrepresenta un di\xc3\xa0leg entre la guitarra i els instruments solistes\xc2\xbb (corn angl\xc3\xa8s, fagot, obo\xc3\xa8, trompa), mentre que l\'\xc3\xbaltim moviment \xc2\xabrecorda un ball formal en el qual la combinaci\xc3\xb3 d\'un ritme doble i triple mant\xc3\xa9 un tempo tibant\xc2\xbb. Ell descriu el concert com "la captura de \xc2\xabla frag\xc3\xa0ncia de les magn\xc3\xb2lies, el cant dels ocells i el doll de les fonts\xc2\xbb dels jardins d\'Aranjuez"._NEWLINE_Rodrigo i la seva esposa (des de 1933), la pianista turca Victoria Kamhi, van passar la seva lluna de mel a Aranjuez, i d\'aqu\xc3\xad el nom del concert. Un temps despr\xc3\xa9s van anar a Alemanya. All\xc3\xad esperaven tenir al seu primer fill. El nen va n\xc3\xa9ixer mort i la seva dona va estar a punt de morir. En el segon moviment Rodrigo q\xc3\xbcestiona a D\xc3\xa9u per l\'avortament que va patir la seva dona va perdre al seu fill i deman\xc3\xa0 que la seva dona no mor\xc3\xads. Aix\xc3\xb2 s\'expressa mitjan\xc3\xa7ant el pols de la guitarra (al comen\xc3\xa7ament del segon moviment), que representa un cor bategant. El moviment t\xc3\xa9 pena, r\xc3\xa0bia i desesperan\xc3\xa7a. Al final, en el cl\xc3\xadmax que creen la guitarra i l\'orquestra, l\'autor "escolta a D\xc3\xa9u" i per fi es produeix l\'acceptaci\xc3\xb3 del fet i la pau interior.\n_START_SECTION_\nInterpretacions\n_START_PARAGRAPH_\nUn gran nombre de m\xc3\xbasics ha reinterpretat l\'obra, incloent a Miles Davis, en companyia de Gil Evans. En l\'\xc3\xa0lbum Sketches of Spain, Davis comenta: \xc2\xabAquesta melodia \xc3\xa9s tan forta que com m\xc3\xa9s suau es toca, m\xc3\xa9s forta es torna, i com m\xc3\xa9s forta es toca, m\xc3\xa9s feble es torna\xc2\xbb. _NEWLINE_Paco de Luc\xc3\xada va interpretar-lo el 1991 en el Teatre Bulevard en Torrelodones  al costat de l\'Orquestra de Cadaqu\xc3\xa9s sota la direcci\xc3\xb3 del Mestre Edmon Colomer i l\'assessoria musical de Jos\xc3\xa9 Mar\xc3\xada Gallardo, amb el mestre Rodrigo present, el qual va dir uns dies abans "Estic realment encantat que el meu concert s\'interpreti el major nombre de vegades possible, i em sembla molt b\xc3\xa9 que s\'abordi en aquesta ocasi\xc3\xb3 amb un tractament tan diferent del cl\xc3\xa0ssic com \xc3\xa9s el del flamenc"._NEWLINE_L\'adagio del Concert d\'Aranjuez ha estat versionat pel clarinetista i compositor Jean-Christian Michel en l\'\xc3\xa0lbum "Aranjuez", amb un tiratge d\'1.500.000 exemplars. Jean-Christian Michel considera a aquest concert com una dels cims de la m\xc3\xbasica de la segona meitat del segle XX._NEWLINE_El 9 de juny de 2018, a Madrid, durant la gira de Queen i Adam Lambert per Espanya, el m\xc3\xadtic guitarrista Brian May, toca una versi\xc3\xb3 reduida del Concert d\'Aranjuez fent servir l\'obra com a introducci\xc3\xb3 a la can\xc3\xa7\xc3\xb3 "Love of my life", un dels moments culminants del concert.\n_START_SECTION_\nVersions populars\n_START_PARAGRAPH_\nL\'adagio \xc3\xa9s la part m\xc3\xa9s famosa de l\'obra, i ha estat utilitzat en pel\xc2\xb7l\xc3\xadcules, reportatges de televisi\xc3\xb3 i anuncis. Molts int\xc3\xa8rprets pensaven que aquest fragment musical \xc3\xa9s molt i van haver-hi problemes per no pagar drets d\'autor, per exemple, Davis i Evans a Sketches of Spain._NEWLINE_Un arranjament de tipus chanson del segon moviment, amb lletra de Guy Bontempelli i titulat "Aranjuez, Mon Amour" va aconseguir una enorme difusi\xc3\xb3 en la veu de Richard Anthony el 1967, i de fet es considera el major \xc3\xa8xit del cantant. Posteriorment, Richard Anthony va gravar una versi\xc3\xb3 amb lletra en castell\xc3\xa0 i un ritme de sintetitzador que recorda al de l\'\xc3\xa8xit de Jennifer Rush, "The Power of Love". _NEWLINE_Despr\xc3\xa9s de l\'adaptaci\xc3\xb3 pop de Richard Anthony, han estat interpretat per molts cantants. Es pot destacar Pl\xc3\xa1cido Domingo, Jos\xc3\xa9 Carreras, Montserrat Caball\xc3\xa9, Lola Flores (en clau de rumba, amb la guitarra del seu marit El Pesca\xc3\xadlla), Nana Mouskouri, Cusco, Paloma San Basilio, Dyango, Demis Roussos ("Follow Em"), Dalida ("Aranjuez La Tua Voce"), Massimo Ranieri, la \xc2\xabreina del fado" Am\xc3\xa1lia Rodrigues, Dulce Pontes , Sarah Brightman i el quartet d\'\xc3\xb2pera-pop Il Divo. La cantant libanesa Fairuz va donar a con\xc3\xa8ixer, cap el 1990, una ins\xc3\xb2lita adaptaci\xc3\xb3 de l\'adagio: "Li Beirut", al\xc2\xb7lusiva a aquesta ciutat. Tamb\xc3\xa9 el guitarrista Carlos Santana ha tocat l\'adagio en clau m\xc3\xa9s jazz\xc3\xadstica. _NEWLINE_Segons un estudi publicat per la Societat General d\'Autors i Editors (SGAE) al juliol de 2005, el Concert d\'Aranjuez \xc3\xa9s la pe\xc3\xa7a musical espanyola que m\xc3\xa9s agrada al Jap\xc3\xb3. En la s\xc3\xa8rie d\'anime japon\xc3\xa8s Digimon Adventure, sona una versi\xc3\xb3 del "Concert d\'Aranjuez", amb brillants arranjaments, en quatre moments de gran transcend\xc3\xa8ncia en la s\xc3\xa8rie. A Digimon 2 tamb\xc3\xa9 s\'escolta una versi\xc3\xb3 redu\xc3\xafda en el cap\xc3\xadtol 15._NEWLINE_El pianista de jazz Chick Corea cita aquesta obra aEspanya est\xc3\xa0ndard, en l\'\xc3\xa0lbum de Return to Forever, Light as a Feather. Michelle Kwan va guanyar el seu cinqu\xc3\xa8 campionat del m\xc3\xb3n de patinatge art\xc3\xadstic sobre gel amb la interpretaci\xc3\xb3 del concert per Ikuko Kawai. Una versi\xc3\xb3 de l\'adagio va tenir un paper prominent en la pel\xc2\xb7l\xc3\xadcula Tocant el vent de 1997, protagonitzada per Ewan McGregor. \xc3\x89s citada en els cr\xc3\xa8dits de la pel\xc2\xb7l\xc3\xadcula com a Suc de taronja del Concert de Rodrigo, fent un joc de paraules entre Aranjuez i Orance Juice, la pronunciaci\xc3\xb3 anglesa de les quals \xc3\xa9s molt similar. En la pel\xc2\xb7l\xc3\xadcula Escola de rock, sentint als estudiants tocar el Concierto de Aranjuez, el personatge principal Dewey Finn t\xc3\xa9 la idea de formar una banda amb els nens.\n_START_SECTION_\nHomenatges a Joaqu\xc3\xadn Rodrigo\n_START_PARAGRAPH_\nEn 1991, el rei Juan Carlos va donar al compositor el t\xc3\xadtol de Marqu\xc3\xa8s de los Jardines de Aranjuez. Joaqu\xc3\xadn Rodrigo i la seva esposa Victoria estan enterrats en el cementiri d\'Aranjuez, en un mausoleu presidit per una guitarra cubista, obra de l\'escultor Pablo Serrano. En aquesta localitat existeix un monument que commemora el segon moviment del concert i al seu autor, que reprodueix en el paviment un pentagrama amb notes.'